న్యూఢిల్లీ: హిజ్బుల్ ముజాహిదీన్ చీఫ్ సయీద్ సలావుద్దీన్  కుమారుడు సయీద్ షాహిద్ యూసుఫ్ను ప్రభుత్వ ఉద్యోగం నుంచి సస్పెండ్ చేశారు. ఈ మేరకు గురువారం జమ్మూ కశ్మీర్ ప్రభుత్వం ఉత్తర్వులు జారీ చేసింది. ఉగ్రవాదులకు నిధులు చేరవేస్తున్న కేసులో ఇటీవల అరెస్టైన యూసుఫ్... జమ్మూ కశ్మీర్  వ్యవసాయ శాఖలో ఉద్యోగం చేస్తున్న సంగతి తెలిసిందే. గత నెలలో అతడిని అదుపులోకి తీసుకున్న జాతీయ దర్యాప్తు సంస్థ ఎన్ఐఏ... అతడు ఉగ్రవాదులకు నిధులు చేరవేస్తున్న విషయం వాస్తవమేనని నిర్ధారించింది. సౌదీ అరేబియాలో ఉంటున్న హిజ్బుల్ సభ్యుడు అజీజ్ అహ్మద్ భట్ నుంచి హవాలా మార్గం ద్వారా ఉగ్రవాదులకు నిధులు సమకూర్చుతున్నట్టు అధికారులు గుర్తించారు. జమ్మూ కశ్మీర్లో ఉగ్రవాద కార్యకలాపాలకు నిధులిస్తున్న భట్ భారత మోస్టు వాంటెడ్ జాబితాలో ఉన్నాడు. 2011నాటి ఈ కేసులో మరో ఆరుగురిపైనా ఎన్ఐఏ ఇప్పటికే రెండు చార్జిషీట్లు దాఖలు చేసింది. వీరిలో ఇద్దరిని అదుపులోకి తీసుకోగా.. హిజ్బుల్ చీఫ్ సలావుద్దీన్ సహా మిగతా కొందరు పాకిస్తాన్, పాకిస్తాన్ ఆక్రమిత కశ్మీర్ (పీవోకే) ప్రాంతాల్లో తలదాచుకుంటున్నారు.
newdhilly: hizbul mujahidin cheef sayeed salavuddin  kumarudu sayeed shahid yoosufnu prabhutva udyogam nunchi suspend chesaru. ee meraku guruvaram jammoo kashmir prabhutvam uttarvulu jaarii chesindi. ugravaadulaku nidhulu cheravestunna kesulo iteevala arestaina eusuf... jammoo kashmir  vyavasaaya saakhalo udyogam chestunna sangati telisinde. gatha nelalo atadini adupuloki teesukunna jaateeya daryaaptu samstha niai... atadu ugravaadulaku nidhulu cheravestunna vishayam vaastavamenani nirdhaarinchindi. soudi arabialo untunna hizbul sabhyudu ajij ahmad bhat nunchi hawala maargam dwara ugravaadulaku nidhulu samakuurchutunnattu adhikaarulu gurtinchaaru. jammoo kashmeerlo ugravaada kaaryakalaapaalaku nidhulistunna bhat bhaarata mostu wanted jaabitaalo unnaadu. 2011naati ee kesulo maro aaruguripainaa niai ippatike rendu chaarjisheetlu daakhalu chesindi. veerilo iddarini adupuloki teesukogaa.. hizbul cheef salavuddin sahaa migata kondaru pakistan, pakistan aakramita kashmir (peevoke) praantaallo taladaachukuntunnaaru.